QP.012 Procedura za postupanje po prigovorima

Prigovori koji se odnose na rezultate ispitivanja ili greške u izveštaju o ispitivanju podnose se bez odlaganja, a najkasnije u roku od osam dana od datuma prijema.

Po isteku propisanih rokova, podnosilac mora da dostavi obrazloženje o razlogu kašnjenja. U tom slučaju Astel Laboratorija mora da razmotri opravdanost razloga kašnjenja i potencijalnu zastarelost prigovora.

Prigovor se može podneti i tokom realizacije usluge.

O datumu prijema prigovora podnosioca obaveštava rukovodilac za kvalitet pisanim putem elektronskom poštom i popunjava obrazac QZ.022 Evidencija neusaglašenosti – PRIGOVOR.

### 4.3Postupak po prigovoru

Po prijemu prigovora Rukovodilac laboratorije preispituje prigovor i predlaže direktoru mere za njegovo rešavanje. Ukoliko je prigovor složeniji rukovodilac laboratorije obrazuje komisiju za rešavanje prigovora (u daljem tekstu: Komisija), koju čine predsednik i dva člana.

Predsednik Komisije je po pravilu direktor koji je odgovoran za sprovođenje postupka rešavanja prigovora. Drugi članovi Komisije se biraju među osobljem Astel laboratorije, u zavisnosti od vrste prigovora, pri čemu, zaposleni koji je učestvovao u laboratorijskim aktivnostima na koje se prigovor odnosi ili je preduzeo druge radnje iz kojih je proistekao razlog za podnošenje prigovora, ne može biti određen za člana Komisije.

Član Komisije može biti zaposleni u Astel Projektu, koji je kompetentan, a po potrebi i drugo angažovano lice koje je stručnjak za oblast predmeta prigovora. Komisija treba da bude kompetentna i nezavisna u odnosu na predmet prigovora.

Komisija razmatra prigovor i ukoliko je potrebno poziva podnosioca prigovora i/ili zaposlenog u Astel Laboratoriji koji je učestvovao u laboratorijskim aktivnostima na koje se prigovor odnosi. U suprotnom, u roku od osam radnih dana od dana donošenja odluke o usvajanju prigovora podnosilac se obaveštava o:

- − rešavanja odnosno otklanjanja neusaglašenosti ili o predlogu mera, ili − rešavanja odnosno otklanjanja neusaglašenosti ili o predlogu mera, ili
- − odbijanju prigovora sa razlogom odbijanja i, ako je to primenjivo, obaveštenjem da li − odbijanju prigovora sa razlogom odbijanja i, ako je to primenjivo, obaveštenjem da li podnosilac ima pravo da na odbijanje prigovora uloži prigovor ili žalbu nekom nadležnom organu ili instituciji.

Rok za otklanjanje nedostataka je 30 dana. U posebnim slučajevima (npr. ponavljanje kompletnog dugotrajnog ispitivanja), Astel Laboratorija može da odredi duži rok, u kom slučaju se podnosilac prigovora obaveštava o toku postupka rešavanja

U slučaju kada se organizuje rasprava, poziv na raspravu upućuje se podnosiocu prigovora u slobodnoj formi poštom ili elektronskom poštom najkasnije pet dana pred raspravu. Poziv na rasparvu sadrži delovodni broj predmeta prigovora, mesto, dan i čas održavanja rasprave i napomenu da će se rasprava održati u odsustvu podnosioca prigovora ukoliko ne pristupi raspravi, a ne opravda svoj izostanak. Raspravu otvara predsednik Komisije i određuje zapisničara iz sastava Komisije, koji na obrascu QZ.064: Zapisnik o važnijim radnjama u toku postupka rešavanja prigovora, vodi zapisnik o raspravi.

Izdanje: 03 Datum: 27.04.2020. 5/10